joelniklaus/EU_Wikipedias huggingface dataset:
Korostõšiv

Korostõšiv (ukraina keeles Коростишів) on linn Ukrainas Žõtomõri oblastis, Korostõšivi rajooni keskus. Linn asub Teterivi jõe kaldal.

Korostõšivi on ajaloolistes ürikutes esmakordselt mainitud 1499. aastal, Magdeburgi õiguse sai 1779. aastal. Teise Poola jagamise tagajärjel läks 1793. aastal Venemaa Keisririigi koosseisu. Linna staatuse sai 1938. aastal.

Korostõšiv on Kohtla-Järve sõpruslinn.

2001. aasta rahvaloenduse andmetel oli Korostõšivi elanikest ukrainlasi 92,76%, venelasi 5,00%, poolakaid 1,36%, valgevenelasi 0,26% ja juute 0,16%.

Viited

Ukraina linnad
Žõtomõri oblast
Kozjatõn

Kozjatõn (ukraina keeles Козятин) on linn Ukrainas Vinnõtsja oblastis, Kozjatõni rajooni keskus. Kozjatõn asub Vinnõtsjast umbes 61 km põhjakirdes ja Berdõtšivist ligikaudu 27 km lõunakagus.

Kozjatõnit on esmakordselt mainitud 1734. aastal. Olulist osa Kozjatõni arengus etendas Kiievi–Odessa raudteeliini rajamine 1870. aastatel. Linnaõigused sai Kozjatõn 1874. aastal.

2001. aasta rahvaloenduse andmetel oli Kozjatõni elanikest ukrainlasi 93,3%, venelasi 4,4%, poolakaid 1,0%, valgevenelasi 0,3% ja juute 0,2%.

Galerii

Viited

Ukraina linnad
Vinnõtsja oblast
Jeff Hendrick

Jeffrey Patrick Hendrick (sündinud 31. jaanuaril 1992 Dublinis) on Iirimaa jalgpallur, kes mängib poolkaitsjana Inglismaa esiliiga klubis Queens Park Rangers ja Iirimaa jalgpallikoondises.

Ta alustas klubikarjääri Derby Countys, millega liitus 2010. aastal. Klubi põhimeeskonnas debüteeris ta hooajal 2010–11. Ta mängis Derby Countyga Inglismaa esiliigas kokku seitsmel hooajal.

2016. aasta augustis liitus ta Inglismaa kõrgliigas mängiva Burnleyga. Üleminekusumma oli 10,5 miljonit naelsterlingit, mis oli Burnley läbi aegade suurim ost.

2020. aasta augustis siirdus ta Newcastle Unitedi, kellega sõlmis nelja-aastase lepingu. Vähese mänguaja tõttu läks ta 2022. aasta jaanuaris laenule Queens Park Rangersi.

Debüüdi Iirimaa jalgpallikoondises tegi Hendrick 6. veebruaril 2013 sõprusmängus Poola vastu. Koondisekarjääri esimese värava lõi ta 5. septembril 2016 EM-i valikmängus Serbia vastu.

2014. aastal valiti ta Iirimaa aasta noorjalgpalluriks.

Viited

Välislingid 

 Profiil Newcastle Unitedi kodulehel

Iirimaa jalgpallurid
Derby County FC jalgpallurid
Burnley FC jalgpallurid
Newcastle United FC mängijad
Queens Park Rangers FC mängijad
Premier League'i mängijad
The Championshipi mängijad
Sündinud 1992
Iiri Kuninglik Akadeemia

Iiri Kuninglik Akadeemia (iiri keeles Acadamh Ríoga na hÉireann; inglise keeles Royal Irish Academy; akronüüm RIA) on Iirimaa teadusakadeemia.

Akadeemia on Euroopa akadeemiate ühenduse ALLEA ja Rahvusvahelise Akadeemiate Liidu liige. Iiri Kuninglik Akadeemia asutati 1785. aastal.

Igal aastal valib RIA kuni 24 uut liiget enda liikmeskonda (Member). Lisaks valitakse aastas väike arv välisliikmeid (Honorary Member). Akadeemiasse kuulub umbes 400 liiget ja üle 60 välisliikme. Akadeemia välisliikmeteks on olnud Edmund Burke, Charles Darwin, Enrico Fermi, Max Planck, Maria Edgeworth, Theodor Mommsen, Albert Einstein ja Max Born.

Eestiga seotud liikmeid
Eestiga seotud teadlastest valiti 1954. aastal akadeemia liikmeks tollal Armagh' observatooriumis töötanud Ernst Öpik.

Viited

Välislingid

Akadeemia koduleht
Akadeemia liikmed. ria.ie
Akadeemia varasemaid liikmeid. ria.ie

Teaduste akadeemiad
 Iirimaa kultuur
Eesti suursaatkond Ateenas

Eesti suursaatkond Ateenas on Kreekas Ateenas asuv Eesti suursaatkond. Suursaatkond asub aadressil Messogion Ave. 2-4.

Vaata ka
Kreeka suursaatkond Tallinnas
Eesti suursaadik Kreekas

Viited

Välislingid
Koduleht

Eesti suursaatkonnad
Ateena
Eesti suursaatkond Bukarestis

Eesti suursaatkond Bukarestis on Rumeenias Bukarestis asuv Eesti suursaatkond. Suursaatkond avati 7. novembril 2016.

Suursaadik on Ingrid Kressel Vinciguerra.

Vaata ka
Rumeenia suursaatkond Tallinnas
Eesti suursaadik Rumeenias

Viited

Välislingid
Suursaatkonna koduleht
Suursaatkonnast Eesti välisministeeriumi blogis

Eesti suursaatkonnad
Bukarest
Svėdasai

Svėdasai on alev Leedus Anykščiai rajoonis, Svėdasai valla halduskeskus. Alevist põhjas asub Svėdasase järv.

Svėdasais on gümnaasium, postkontor ja raamatukogu. Vaatamisväärsusteks on Moriconide suguvõsa mausoleum ja aastal 1794 ehitatud katoliku kirik. Sealse juudi kalmistu müüril kasvab müür-raunjalg; tegemist on ühega selle taime kahest kasvupaigast Leedus.

Kazimieras Būga arvates tuleneb alevi nimi seeli keelest ja tähendab andestamist. Mõned vanemad autorid on Svėdasai nime tuletanud ka rootslastest (leedu keeles švedai).

Alevi järgi on nime saanud Pirgu lademe Svedasai kihistu.

Ajalugu 

Sealset mõisa on esmakordselt mainitud aastal 1503, toona kuulus see Radziwillidele. Aastal 1522 on esmakordselt mainitud sealset kirikut, aastal 1577 aga sealset poe ja nelja kõrtsiga alevit. Asula toonane nimekuju oli Svėdasys. Tol aastal püstitasid sinna oma kiriku ka protestandid.

Alev kanti kaardile aastal 1613. Aastal 1645 koostas Radziwillide kartograaf Juozapas Narunavičius Svėdasai kaardi, toona oli asulas seitse tänavat. Aastast 1743 kujunes sealne protestantide kirik Salamiestise kihelkonda kuuluvaks palvemajaks, mille hoone aga aastal 1755 maha põles. XVIII sajandil sai alev ka omale turuplatsi.

Asula põles aastail 1835 ja 1894. Svėdasai elanikud osalesid novembriülestõusus ja jaanuariülestõusus. Tsaariajal oli alevi venekeelne nimekuju Своядосць või Свядосць.

XX sajandi alguses sai alev tänapäevase nimekuju. Sajandi esimesel poolel rajati alevisse meierei, kus toodeti aastal 1937 220 tonni võid. Maailmasõdade vahelisel perioodil tegutsesid alevis veel tärpentini, tõrva ja tökatit tootev vabrik, krediidiühistu ning kaks telliselöövi. Teise maailmasõja eel tegutsesid alevi ümbruskonnas Leedu metsavennad. Sõja ajal hukkasid saksa okupatsiooniväed 300 juuti, hiljem põletasid sakslased suure osa alevist maha.

Teise maailmasõja järel liideti sealsed telliselöövid ühtseks tellisetööstuseks, tegevust jätkas ka meierei. Nõukogude perioodil oli Svėdasai kohaliku kolhoosi keskasulaks. Alevis tegutses ka metsamajand.

Tuntud elanikke
Juozas Tumas-Vaižgantas – Leedu kirjanik
Bolesław Tołłoczko – Poola energeetik
Bronė Buivydaitė – Leedu luuletaja

Viited

Välislingid 

Alev Poola geograafilises sõnastikus
Alev portaalis vietoves.Lt

Anykščiai rajoon
Leedu alevid
Eesti suursaadik Poolas

Eesti suursaadik Poolas on Eesti volitatud suursaadik Poolas. Suursaadik resideerib Eesti suursaatkonnas Varssavis.

Suursaadikud
 1996–2000 Peeter Reštšinski
 2000–2005 Aivo Orav
 2005–2009 Ants Frosch
 2009–2013 Taavi Toom
 2013–2014 Eerik Marmei
 2014–2018 Harri Tiido 
alates septembrist 2018 Martin Roger

Vaata ka
Poola suursaadik Eestis

Viited

Eesti suursaadikud
Poola
1989 (Taylor Swifti album)

"1989" on Ameerika laulja-laulukirjutaja Taylor Swifti (13.12.1989) viies stuudioalbum. "1989" on Swifti esimene pop-album mis sisaldas viieteiskümnet laulu ning Deluxe albumit millel olid lisaks põhialbumi lauludele ka kolm lisa lugu (Wonderland, You Are In Love ja New Romantics) ning kolm voice memo (I Know Places [Voice Memo], I Wish You Would [Voice Memo], Blank Space [Voice Memo]).

Ameerika Ühendriikide albumid
2014. aasta albumid
Eesti suursaadik Leedus

Eesti suursaadik Leedus on Eesti volitatud suursaadik Leedus. Suursaadik resideerib Eesti suursaatkonnas Vilniuses.

Suursaadikud
2012–2016 Toomas Kukk
alates 2016 Jana Vanaveski

Vaata ka
Leedu suursaadik Eestis

Viited

Eesti suursaadikud
Leedu
Eesti suursaadik Ukrainas

Eesti suursaadik Ukrainas on Eesti volitatud suursaadik Ukrainas. Suursaadik resideerib Eesti suursaatkonnas Kiievis.

Suursaadikud
Eduard Ritson (1918), Konsul
Andrei Birov (1992–1995), suursaadik
Tiit Matsulevitš (1995–1999)
Tiit Naber (1999–2002)
Paul Lettens (2002–2007)
Jaan Hein (2007–2011)
Lauri Lepik (2011–2012)
Sulev Kannike (2012–2016)
Gert Antsu (2016–2019)
Kaimo Kuusk (2019–)

Vaata ka
Ukraina suursaadik Eestis

Viited

Eesti suursaadikud
Ukraina
Ukraina suursaadik Eestis

Ukraina suursaadik Eestis on Ukraina volitatud suursaadik Eestis. Suursaadik resideerib Ukraina suursaatkonnas Tallinnas.

Suursaadikud
 Volodymyr Kedrovsky (1919-1921), suursaadik
 Myhaylo Parashchuk (1921)
 Yevgen Golitsynsky (1921)
 Yevgen Terletsky (1921-1923)
 Viktor Gladush (1992-1993)
 Juri Olenenko (1993-1999)
 Mykola Makarevitš (1999-2005)
 Pavlo Kiryakov (2005-2010)
 Volodymyr Reshetnyak (2010), charge d'Affaires
 Viktor Kryzhanivskyi (2010-2017)
 Vassõl Jakovenko (2017-2018), charge d'Affaires
 Marjana Betsa (alates 2018)

Vaata ka
Eesti suursaadik Ukrainas

Viited

Välismaa suursaadikud Eestis
Ukraina
Eesti suursaadik Ungaris

Eesti suursaadik Ungaris on Eesti volitatud suursaadik Ungaris. Suursaadik resideerib Eesti suursaatkonnas Budapestis.

Saadikud 
1925–1927 Aleksander Hellat
1927–1930 Karl Tofer
1931–1933 Karl Menning 
1937–1939 Johan Leppik
1939–1940 Johannes Markus

Suursaadikud
1995–1999 Toivo Tasa
1999–2001 Mart Laanemäe
2001–2006 Toivo Tasa
2006–2010 Miko Haljas 
2010–2015 Priit Pallum
2015–2015 Eve-Külli Kala
2015–2018 Rein Oidekivi
alates 2018 Kristi Karelsohn

Vaata ka
Ungari suursaadik Eestis

Viited

Eesti suursaadik Ungaris
Ungari
Eesti suursaadik Albaanias

Eesti suursaadik Albaanias on Eesti volitatud suursaadik Albaanias. Suursaadik resideerib Ateenas.

Suursaadikud
...
alates 2018 Priit Pallum

Vaata ka
Albaania suursaadik Eestis

Viited

Eesti suursaadikud
Albaania
Eesti suursaadik Islandil

Eesti suursaadik Islandil on Eesti volitatud suursaadik Islandil. Suursaadik resideerib Oslos.

Suursaadikud
...
2009–2012 Arti Hilpus
2012–2016 Simmu Tiik
alates 2016 Janne Jõesaar-Ruusalu

Vaata ka
Islandi suursaadik Eestis

Viited

Eesti suursaadikud
Island
Eesti suursaadik Kosovos

Eesti suursaadik Kosovos on Eesti volitatud suursaadik Kosovos. Suursaadik resideerib Viinis.

Kosovol pole oma suursaadikut Eestis. Kosovo katab Eestit oma Stockholmis asuva suursaatkonna kaudu.

Suursaadikud
...
alates 2011 Eve-Külli Kala

Viited

Eesti suursaadikud
Kosovo
Eesti suursaadik Luksemburgis

Eesti suursaadik Luksemburgis on Eesti volitatud suursaadik Luksemburgis. Suursaadik resideerib Brüsselis.

Suursaadikud
...
alates 2018 Toomas Tirs

Vaata ka
Luksemburgi suursaadik Eestis

Viited

Eesti suursaadikud
Luksemburg
Eesti suursaadik Moldovas

Eesti suursaadik Moldovas on Eesti Vabariigi volitatud suursaadik Moldovas. Suursaadik resideerib Rumeenias Bukarestis ning on kaasakrediteeritud ka Rumeenia ning Bulgaaria suursaadikuks. 2019. aastast on Eesti suursaadikuks Moldovas Ingrid Kressel Vinciguerra.

Eesti suursaadikute loend

Vaata ka
Moldova suursaadik Eestis
Eesti saatkond Bukarestis
Eesti-Moldova suhted

Viited

Eesti suursaadikud
Moldova
Eesti suursaadik Serbias

Eesti suursaadik Serbias on Eesti volitatud suursaadik Serbias. Suursaadik resideerib Tallinnas.

Suursaadikud
...
Daniel Erik Schaer
Kristi Karelsohn (alates 2018)

Vaata ka
Serbia suursaadik Eestis

Viited

Eesti suursaadikud
Serbia
Merle Valkonen

Merle Valkonen (neiupõlvenimega Urn) (sündinud 1951) on eesti karikaturist ja filoloog.

Ta on lõpetanud Tartu Riikliku Ülikooli, töötanud toimetaja ja korrektorina ning toimetanud kuus raamatut

Karikatuure hakkas avaldama 1974. aastast ajakirjas Pikker.

Tema karikatuure on eksponeeritud

 1976 – Tallinnas Kirovi-nimelise Näidiskalurikolhoosi karikatuurinäitusel
 1976 – Tallinnas Tantsutare karikatuurinäitusel "Meist ja meie linnast"
 1977 – Karikatuurinäitusel "Mis siin naerda on?"
 1980 – Türil Eesti III vabariiklikul lillelaadal
 1981 – Tallinnas karikatuurinäitusel "Mis siin naerda on?"

Lisaks on tema karikatuure avaldatud "Balti karikatuuri näituse" albumis (Tallinn, 1976) ja spordikarikatuuride kogumikus "Händikäp" (Tallinn, 1980)

Tunnustused 

 1976 – karikatuurivõistluse "Meist ja meie linnast" Eesti NSV Siseministeeriumi Riikliku Autoinspektsiooni eripreemia
 1977 – Karikatuurivõistluse "Mis siin naerda on?" Tallinna Puhkeparkide Direktsiooni preemia
 1991 – Eesti Hoiupanga ja Soome Hoiupankade Liidu korraldatud karikatuurivõistluselt "Raha ja pangandus" esemeline auhind

Viited 

Eesti karikaturistid
Sündinud 1951
Eesti suursaadik Usbekistanis

Eesti suursaadik Usbekistanis on Eesti volitatud suursaadik Usbekistanis. Suursaadik resideerib Riias.

Usbekistanil pole oma suursaadikut Eestis. Usbekistan katab Eestit oma Riias asuva saatkonna kaudu.

Suursaadikud
...
alates 2019 Arti Hilpus

Viited

Eesti suursaadikud
Usbekistan
Eesti suursaadik Tadžikistanis

Eesti suursaadik Tadžikistanis on Eesti volitatud suursaadik Tadžikistanis. Suursaadik resideerib Astanas.

Suursaadikud
...
alates 2017 Heiti Mäemees

Vaata ka
Tadžikistani suursaadik Eestis

Viited

Eesti suursaadikud
Tadžikistan
Eesti suursaadik Türkmenistanis

Eesti suursaadik Türkmenistanis on Eesti volitatud suursaadik Türkmenistanis. Suursaadik resideerib Astanas.

Suursaadikud
2014-2018 Jaan Reinhold
alates 2018 Heiti Mäemees

Vaata ka
Türkmenistani suursaadik Eestis

Viited

Eesti suursaadikud
Türkmenistan
Joosep Tikk

Joosep Tikk (sündinud 21. jaanuaril 1987) on Eesti ettevõtja, ratsasportlane, hobuse hambahooldaja ja Kaitseliidu liige. 

Tikk elab Vastseliinas. 

2003. aastal tuli Tikk ratsutamise kolmevõistluse juuniorite klassis Eesti meistriks.

Tikkil on hobune nimega Hiilgav Pippa. Tikk on osalenud Siilil hobustega (ratsutanud järjest 30 tundi) ning valvab nendega Eesti riigipiiri Krabi ja Luutsniku vahel.

Välislingid
 Võrumaa mees Joosep Tikk ravib hobuste hambaid ‒ mis amet see veel on? Võrumaa Teataja, 05.08.2018
 Maahommik: 161 ERR Videoarhiiv
 Joosep Tikk: hobusega tööd tehes on asjal hoopis teine mekk Maaleht, 26.11.2013

Viited

Eesti ettevõtjad
Sündinud 1987
Eesti suursaadik Uus-Meremaal

Eesti suursaadik Uus-Meremaal on Eesti volitatud suursaadik Uus-Meremaal. Suursaadik resideerib Austraalias Canberras.

Suursaadikud
...
2013–2019 Andres Unga

Vaata ka
Uus-Meremaa suursaadik Eestis

Viited

Eesti suursaadikud
Uus-Meremaa
Ben Chilwell

Benjamin James Chilwell (sündinud 21. detsembril 1996 Milton Keynesis) on Inglismaa jalgpallur, kes mängib kaitsjana Premier League'i klubis Chelsea ja Inglismaa jalgpallikoondises.

Chilwell liitus 2010. aastal Leicester Cityga. Debüüdi klubi põhimeeskonnas tegi ta 27. oktoobril 2015 liigakarikamängus Hull City. 2015. aasta novembrist 2016. aasta jaanuarini mängis ta laenul esiliiga klubis Huddersfield Town.

2016. aasta juulis sõlmis ta Leicester Cityga uue pikaajalise lepingu. Premier League'is tegi ta debüüdi 26. detsembril 2016 mängus Everton. 18. mail 2017 lõi ta mängus Tottenham Hotspuri vastu oma klubikarjääri esimese värava.

2020. aasta augustis siirdus ta Chelseasse, kellega sõlmis viieaastase lepingu. Üleminekusumma oli 50 miljonit naelsterlingit.

Debüüdi Inglismaa jalgpallikoondises tegi Chilwell 11. septembril 2018 sõprusmängus Šveitsi vastu.

Viited

Välislingid 

 Profiil Leicester City F.C. kodulehel

Inglismaa jalgpallurid
Leicester City FC mängijad
Huddersfield Town AFC mängijad
Chelsea FC mängijad
Premier League'i mängijad
The Championshipi mängijad
Sündinud 1996
Milrem Robotics

Milrem Robotics on Eesti kaitsetööstusettevõte, mis keskendub mehitamata maismaasõidukite (inglise unmanned ground vehicle, lühend UGV) tootmisele ja sõjandusrobootika lahendustele.

Milrem Roboticsi peamine toode on THeMIS (The Tracked Hybrid Modular Infantry System), mis on modulaarne hübriidajamiga mehitamata maismaasõiduk. Sõiduk on mõeldud lahinguväljal toetama jalaväge transpordivahendina, kaugjuhtimisega relvasüsteemina, lõhkeseadmete avastamise platvormina jms.

Vaata ka 
 Milrem LCM

Viited

Välislingid 

Milrem AS

Sõjatööstus
Eesti tööstusettevõtted
Conor Coady

Conor David Coady (sündinud 25. veebruaril 1993 Liverpoolis) on Inglismaa jalgpallur, kes mängib kaitsjana Inglismaa kõrgliigaklubis Everton ja Inglismaa jalgpallikoondises.

Ta alustas klubikarjääri kodulinna klubis Liverpool FC, mille noorteakadeemiaga liitus ta 2005. aastal. Hooajal 2012–13 debüteeris ta klubi põhimeeskonnas. Sama liigahooaja eelviimane mäng Fulhami vastu jäi tema ainsaks Liverpooli särgis tehtud mänguks Premier League'is. Hooajal 2013–14	mängis ta laenul League One'i klubis Sheffield United. 2014. aasta augustis liitus ta esiliiga klubiga Huddersfield Town ja mängis seal ühe hooaja.

2015. aasta juulis sõlmis ta lepingu Wolverhampton Wanderersiga. Hooajal 2017–18 võitis ta klubiga Inglismaa esiliiga, misjärel tõusti kõrgliigasse. 2022. aasta augustis läks ta laenule Evertoni.

2010. aastal tuli ta Inglismaa kuni 17-aastaste koondisega Euroopa omavanuste Euroopa meistriks. 2013. aasta juunioride maailmameistrivõistlustel oli ta Inglismaa koondise kapten. Inglismaa jalgpallikoondises tegi Coady debüüdi 8. septembril 2020 UEFA Rahvuste Liiga mängus Taani vastu. Koondisekarjääri esimese värava lõi ta oma teises koondisemängus sama aasta 8. oktoobril Walesi vastu. Ta kuulus Inglismaa koondisse 2021. aasta Euroopa meistrivõistlustel.

Saavutused 
Wolverhampton Wanderers
EFL Championship: 2017–18

Viited

Välislingid 

 Profiil Wolverhampton Wanderersi kodulehel

Inglismaa jalgpallurid
Liverpool FC mängijad
Sheffield United FC mängijad
Huddersfield Town AFC mängijad
Wolverhampton Wanderers FC mängijad
Everton FC mängijad
Premier League'i mängijad
The Championshipi mängijad
League One'i mängijad
Sündinud 1993
Fritz Zwicky

Fritz Zwicky (14. veebruar 1898 Varna, Bulgaaria vürstiriik – 8. veebruar 1974 Pasadena, California, USA) oli Ameerika Ühendriikide astronoom, tumeaine avastaja.

Ta sündis Varnas šveitslasest Bulgaaria töösturi ja diplomaadi Fridolin Zwicky perekonnas. Ema oli tšehhitar Františka Vrček. Kuueaastaselt saatsid vanemad Fritzu 1904. aastal isa ajaloolisele kodumaale Šveitsi. Fritzu nooruspõlv möödus saksakeelses Glaruse kantonis vanavanemate kodus. Küpsustunnistuse sai ta Zürichis. Seejärel õppis matemaatikat ja füüsikat Konföderatsiooni Zürichi Tehnikakõrgkoolis. Tema diplomitöö juhendaja oli Hermann Weyl, 1922. aastal kaitstud füüsikaalase doktoritöö juhendaja oli Peter Debye, hilisem nobelist. 

1925. aastal kutsus kaks aastat varem Nobeli füüsikaauhinna saanud Robert Andrews Millikan Zwicky enda juurde tööle Pasadenas asuvasse California Tehnoloogiainstituuti. Siin tegutses ta esimestel aastatel füüsikateoreetikuna, hiljem jätkas astrofüüsikuna. Astronoomilisi vaatlusi teostas ta Mount Wilsoni ja Palomari observatooriumis. 1942. aastal sai Zwicky California Tehnoloogiainstituudi astronoomiaprofessoriks.

Zwicky, kes emigreerus 1925. aastal USA-sse, elas seal üle 40 aasta, kuid ilma Ameerika kodakondsuseta – ta jäi elu lõpuni Šveitsi kodanikuks.

Teadus
Zwicky, uurides 1933. aastal galaktikate ruumijaotust ja liikumiskiirusi Berenike Juuste galaktikaparves, näitas, et parve kogumass on palju kordi suurem kui liikmesgalaktikate masside summa ning tegi sellest järelduse, et galaktikaparves peab olema palju mingit tundmatut mittehelenduvat ainet (tumeainet). 1933. aastal ennustas Zwicky koos Walter Baadega neutrontähtede olemasolu, samuti neutrontähtede ja kosmilise kiirguse tekkimise supernoova plahvatuste tagajärjel. Koos Baadega olid nad esimesed, kes 1930. aastate keskel demonstreerisid Bernhard Schmidti leiutatud uut tüüpi suure vaateväljaga teleskoobi tõhusust. 1937. aastal esitas Zwicky gravitatsiooniläätsede hüpoteesi. Aastatel 1961–1968 ilmus Zwicky kuueköiteline 30 000 galaktikat ja 9700 galaktikaparve sisaldav kuueköiteline kataloog.

Tunnustus
 1972 – Kuningliku Astronoomiaseltsi kuldmedal

Teoseid
1957 – Morphological Astronomy. Springer-Verlag
1966 – Entdecken, Erfinden, Forschen im Morphologischen Weltbild. Droemer Knaur
1969 – Discovery Invention, Research Through the Morphological Approach. McMillan
1971 – Jeder ein Genie

Viited

Välislingid

 

Ameerika Ühendriikide astronoomid
Šveitsi teadlased
Sündinud 1898
Surnud 1974
Science

Science on eelretsenseeritav USA teadusajakiri. See on maailma üks prestiižikamaid teadusajakiriju. Ajakirja annab välja American Association for the Advancement of Science (AAAS). 

Ajakiri ilmub kord nädalas. Ajakirja peamine toimetuskolleegium asub Washingtonis.

Ajakirja esimene number ilmus veebruaris 1883.

Välislingid
Koduleht

Ameerika Ühendriikide ajakirjad
Teadusajakirjad
Apple TV (tarkvara)

TV (ametlikult Apple TV+ -rakendus või lihtsalt TV-rakendus) on Apple'i meediapleieri rakendus, mis oli algselt kasutusel ainult Apple TV mikrokonsoolis ja iOS-i kasutavates seadmetes. 2019. aastast pakutakse teenust ka Maci arvutis, mitmes nutiteleviisori mudelis, Roku seadmetes ja Amazon Fire TV seadmetes.

Teenus ilmub 1. oktoober 2019 ja maksab $4.99 kuus.

Viited 

Apple
Apollo (kino)

Apollo - Kinod Eestis 

Apollo Kino OÜ, haldab Apollo-nimelisi kinosid Tallinnas (Solaris,Kristiine,Ülemiste,Mustamäe, Coca-Cola Plaza), Tartus (Eeden, Lõunakeskus), Saaremaal (Auriga Keskus), Pärnu (Pärnu), Jõhvi (Jõhvi) ja Narva (Narva)
Apollo, endine kino Tallinnas (hilisema nimega Forum)
Apollo, endine kino Tartus

Viited
Petrit Çeku

Petrit Çeku (sündinud 2. juuni 1985) on Kosovo-Albaania klassikalise muusika kitarrist.

Biograafia 
Çeku, kes sündis Prizrenis, Kosovos sai kitarri mängimiseks inspiratsiooni oma isalt. Ta alustas sellega kuue aastaselt. Üheksa aastaselt läks Çeku Lorenc Antoni muusikakooli, kus ta õppis Luan Sapunxhiu käe all klassikalist kitarri mängima. Ta lõpetas kooli seitsmeteistkümne aastasena. 

2002. aastal kutsus Xhevdet Sahatxhija Çekut õppima Pavao Markovaci muusikakooli, mis asub Zagrebis, Horvaatias. Aastal 2008 lõpetas Petrit Zagrebi Muusikaakadeemia, kus ta oli õppinud prestiižika õpetaja Darko Petrinjaki klassis. Aastatel 2009– 2013 õppis ta Manuel Barruecoga Ameerika Ühendriikides Baltimore'is asuvas Peabody konservatooriumis. 

Çeku on esinenud paljudel Euroopas ja Ameerikas toimunud klassikalise muusika kontsertidel ning on olnud orkestriga solist. Näiteks on Petrit teinud koostööd Baltimore'i sümfooniaorkestri, Tšehhi kammerfilharmoonikute, Peterburi riikliku ermitaaži orkestri ja Zagrebi Filharmoonikutega. Ta esineb regulaarselt ka Zagrebi solistidega ja erinevatel muusikafestivalidel, nagu Next Generation Festival, Samobor Festival, Panama Guitar Festival, Moscow Guitar Virtuosi ja Priština Remusica Festival. Çeku on kitarritrio Elogio üks asutajaliikmetest.

Petrit töötab oma isikliku karjääri kõrvalt Poola kitarriakadeemias õpetajana ning juhendab Young Masters Samobor Festivali backstage'is esinejaid. Çeku mängib Ross Gutmeieri tehtud kitarril.

Auhinnad 

 2012 Parkening International Guitar Competition, Malibu, California
 2012 JoAnn Falletta International Guitar Concerto Competition, Buffalo, New York, kategooria ''publiku lemmik''
 2011 Allentown Symphony Schadt String Competition, Allentown, Pennsylvania
 2011 Maurizio Biasini International Guitar Competition, Bologna, Itaalia
 2008 Zagrebi Filharmoonikute auhind kategoorias ''aasta parim noor muusik''
 2007 Michele Pittaluga International Classical Guitar Competition, Alessandria, Itaalia
 2006 Printemps de la Guitare, Charleroi, Belgia
 2005 Ferdo Livadic Competition, Samobor, Horvaatia, kategooria ''parim kontsertesitus''
 2005 Ivo Vuljevic Best Young Musician of the Year auhind
 2004 Andres Segovia International Competition for Young Guitarists, Velbert, Saksamaa
 2004 Emilio Pujol Competition, Sassari provints, Itaalia
 2003 All Croatia Competition, Dubrovnik, Horvaatia
 2003 Anna Amalia Guitar Competition, Weimar, Saksamaa

Diskograafia 
Çeku esimene CD album ''Guitar Recital: Ceku, Petrit – Bach, J.S. / Rodrigo, J. / Asencio, V. / Regondi, G.'' ilmus 2008. aastal. Albumi väljaandjaks oli plaadifirma Naxos. Petriti ja Valter Dešpalji arranžeeritud Johann Sebastian Bachi tšellosüitide salvestised ilmusid 2016. aastal. Selle kogumikalbumi andis välja Hispaania plaadifirma Eudora.

Viited

Välislingid 

 Petrit Çeku ametlik Facebooki lehekülg
 Petrit Çeku diskograafia (Allmusic)

Sündinud 1985
Kosovo muusikud
Varese Euroopa Kool

Varese Euroopa Kool (inglise European School Varese, ladina Scuola Europea Varese) on Itaalias Varese linnas tegutsev Euroopa Kool, kus õpivad Euroopa Liidu institutsioonides töötavate vanemate lapsed.

Kool asutati 1960.

Enne 2016 on koolis õpetatud ka eesti keelt.

Välislingid
Koduleht

Välismaa eesti koolid
Euroopa Liit
Itaalia
Dmitri Davõdov

Dmitri Leonidovitš Davõdov (vene keeles Дмитрий Леонидович Давыдов; sündinud  22. veebruaril 1983 Amgas Amga rajoonis Jakuudi ANSV-s) on Sahha pedagoog ja filmilavastaja.
 
Tema isa oli jakuut ja ema venelanna. Lapsepõlv möödus Amgas. Lõpetas Nerjungri Humanitaarkolledži algklasside õpetaja erialal. Päras lõpetamist töötas Tšaptšõlganis Amga ulussis asuvas kohalikus keskkoolis algklasside õpetajana. Hiljem sai ta selle kooli direktoriks. Tegeles hobi korras videote filmimisega ja juhatas koolis videofilmi harrastusklubi. Huvi filmirežissuuri vastu viis ta otsuseni ise mängufilm teha.

Debüütfilm
Davõdov kirjutas 2014. aastal draamafilmi "Тыалга кытыастар кутаа" ('Lõke tuule käes'; vene keeles "Костер на ветру") stsenaariumi. Kui viimane valmis sai, läks poolteist kuud võttemeeskonna ja näitlejate leidmiseks. Näitlejad kutsus ta Amga rahvateatrist, võttemeeskonna liikmed leidis Jakutskist. Jakuudikeelne film tuli Jakuutias linale 2016. aastal.  

2016. aastal näidati filmi (ingliskeelse pealkirja all "Bonfire") mitmel filmifestivalil laias maailmas: Lõuna-Koreas Busanis (Busani rahvusvaheline filmifestival), Austraalias Brisbane'is, Uus-Meremaal, Soomes. Sama aasta oktoobris pälvis film Toronto põlisrahvaste filmifestivalil parima draamafilmi auhinna. 

Filmi üldriiklik esilinastus toimus 2017. aastal Omskis Venemaa rahvuslikul debüütfilmide festivalil Dviženije, kus film sai kolm auhinda – parima režissööri ja  parima meesosatäitja auhinna ning Omski kuberneri eriauhinna.

Pugalo
2020. aastal valmis "Пугало" ('hirmutis'), mis võitis samal aastal Sotšis filmifestivali Kinotavr peaauhinna.

Viited

Välislingid
Дмитрий Давыдов, режиссер кинофильма "Костер на ветру". YouTube, 1. märts 2017
 

Sahha filmilavastajad
Sündinud 1983
Sorbi tähestik

Sorbi tähestiku alus on ISO põhiline ladina tähestik, kuid kasutatakse ka diakriitikuid, nagu akuutne aktsent ja haak, mis on sarnane tšehhi ja poola tähestikega. Standardkood sorbi tähestikule on ISO 8859-2 (Latin-2).

Enamikku tähtedest kasutatakse mõlema sorbi keele jaoks, kuid mõningaid tähti kasutatakse ainult kas ülemsorbi keeles või alamsorbi keeles.

Tähestiku tabel 
Tabelis on antud terviklik tähestik, seetõttu tuleb jälgida märkusi, milliseid tähti kasutatakse ainult ühes või teises keeles. Ülejäänud tähed on mõlema keele jaoks ühised.

Digraafid 
Alamsorbi tähestiku varasem versioon sisaldas tähti b́, ṕ, ḿ ja ẃ, mida kasutati palataliseeritud labiaalide tähistamiseks. Tänapäeval on need asendatud digraafidega bj, mj, pj ja wj.

Sorbi ortograafia sisaldab ka kahte dskraafi, mis on liigitatud eraldi tähtedeks ja omavad oma nime. Seetõttu on need samaväärsed ülaltoodud tähtedega. Need on:

Digraaf ch järgneb h-le ning dź d-le (tähestikulises järjekorras). Asub põhimorfeemi alguses enne täishäälikut, nagu näiteks sõnades: zachod, přichod; chodźić, chory.

Viited 

Sorbid
Tähestikud
Entsefaliit

Ajupõletik ehk entsefaliit (ladina ja inglise keeles Encephalitis) on põletikuline ajuaine haigus, mida põhjustab haigusetekitaja otsene tungimine ajukoesse või immuunsüsteemi ülitundlikkusreaktsioon (autoimmuunne entsefaliit) viiruse või võõrvaigu suhtes.

Riskirühma kuuluvad nõrga immuunsüsteemiga inimesed, vanemad täiskasvanud (üle 60-aastased) ja väga noored lapsed, teatud piirkonnas elavad elanikud (sääskede või puukide kaudu levivad haigused) vastavalt aastaajale (suvel suurem võimalus haigusse nakatuda Eestis).

Entsefaliiti on võimalik ennetada vaktsiinidega.

2015. aastal hinnati, et entsefaliiti põdes või selle tagajärgede all kannatas 4,3 miljonit inimest ning see haigus põhjustas 150 000 surmajuhtumit kogu maailmas.

Sümptomid 
Sümptomid on järgmised:

 kõrge palavik,
 peavalu,
 krambid,
 teadvushäire,
 süljenäärme turse (mumps),
 nahalööve (leetrid),
 lihasevalu, jõuetus,
 tasakaaluhäired,
 tundlikkushäired,
 ühe kehapoole halvatus.

Tekkepõhjused 
Tekkepõhjusteks võivad olla puugid (puukentsefaliit), herpesviirus, leetrid, mumps.

Tüsistused 

 krambid,
 hallutsinatsioonid,
 kõnehäired,
 mäluprobleemid,
 kuulmisprobleemid.

Ravi rakendamine 
Prognostiliselt on tähtis kiire haiglaravi alustamine ja haige seisundi stabiliseerimine. Kõige raskemini kulgeb haigus tavaliselt lastel, neil esineb ka rohkem entsefaliidijärgseid jääknähte. Keskmiselt 1/3 entsefaliiti haigestunutest terveneb täielikult.

Ravi 
Ravima hakatakse sümptomeid:
spetsiifiline ravi haiglas herpesviiruse vastu
mõned vajavad kunstlikku hingamist
voodirežiim
palaviku alandamine
vedeliku tasakaalu jälgimine
krampidevastane ravi.

Viited

Välislingid 
 "Entsefaliidil on puukide kõrval teisigi tekitajaid" ERR Novaator, 22. veebruar 2022

Närvisüsteemihaigused
Peaaju
Aleksei Hvostov

Aleksei Nikolajevitš Hvostov (1. juuli/13. juuli 1872 – 5. september 1918 Moskva) oli Venemaa poliitik, Vologda ja Nižni Novgorodi kuberner. Aastatel 1915–1916 oli ta Venemaa keisririigi siseminister.

Ta lõpetas aastal 1893 hõbemedaliga Keiserliku Aleksandri lütseumi.

Venemaa keisririigi ministrid
Venemaa keisririigi poliitikud
Venemaa keisririigi siseministrid
Sündinud 1872
Surnud 1918
Prudnik

Prudnik ([ˈprudɲik], saksa Neustadt, Neustadt in Oberschlesien, Neustadt an der Prudnik; tšehhi Prudník; sileesia saksa Neustoadt) on 21,237 (2017) elanikuga linn Poola edelasse, 53 km Opole edelasse. Prudnik asutati kolmeteistkümnendal sajandil, linnaõigused sai 1255 aastal. Prudnik on Prudniki maakonna ja Prudniki valla halduskeskus.

Pilte Prudnikist

Viited 

Opole vojevoodkonna linnad
Hübriidtelevisioon

Hübriidtelevisioon (lühend HbbTV inglise k sõnadest Hybrid Broadcast Broadband TV) on avatud rahvusvaheline standard, mis ühendab TV-ringhäälingu (brodcast) ja Interneti (broadband) võimalusi.

HbbTV annab  neile, kes võtavad teleprogramme vastu antenni kaudu, võimaluse kasutada mitmeid neidsamu teenuseid, mis on kaabeltelevisiooni pakettide kasutajatel. Nendeks teenusteks on näiteks võimalus järelvaadata enamikku telesaateid, lugeda uudiseid (nagu varem tekstitelevisioonis), kasutada elektroonset saatekava (EPG) ja veel mitmeid interaktiivseid veebirakendusi. Hübriidtelevisiooni kasutamise eelduseks on HbbTV-funktsiooniga teler (digiboks, nutiseade) ja internetiühendus.

HbbTV-spetsifikatsiooni versiooni 1.0 avaldas Euroopa Telekommunikatsiooni Standardite Instituut (ETSI) 2010. aastal, ühtlasi loodi HbbTV konsortsium, hiljem HbbTV assotsiatsioon.

Viited

Välislingid 
 Mis on HübriidTV?

Televisioon
Laevaklass

Laevaklass on sama projekti järgi ehitatud laevade seeria. Klassi nimetus pannakse tavaliselt seeria esiklaeva nime järgi. Ühte laevaklassi kuuluvaid laevasid nimetatakse sõsarlaevadeks.

Eesti mereväe laevade klasse
Lindormen-klass
Sandown-klass

Vaata ka
Klassiühing ehk Klassifikatsiooniühing
Rahvusvaheline Klassifikatsiooniühingute Assotsiatsioon

Viited

Välislingid
Augusto Santos Silva

Augusto Ernesto dos Santos Silva (sündinud 20. augustil 1956 Portos) on Portugali poliitik, ta kuulub Sotsialistliku Partei ridadesse. Ta on 26. novembrist 2015 Portugali välisminister.

Ta sündis aastal 1956 Portos. Ta lõpetas aastal 1978 ajaloolasena Porto ülikooli. Aastal 1992 kaitses Lissabonis doktorikraadi sotsioloogia alal.

Ta alustas oma akadeemilist karjääri aastal 1981 Porto ülikooli majandusteaduskonna professorina. Lõpuks töötas ta Porto ülikooli teadusnõukogu esimehena ja töötas aastatel 1998–1999 Porto ülikooli dekaanina.

Ta oli 14. septembrist 2000 kuni 3. juulini 2001 Portugali haridusminister. 3. juulist 2001 kuni 6. aprillini 2002 oli ta Portugali kultuuriminister. 12. märtsist 2005 kuni 26. oktoobrini 2009 oli ta Portugali parlamendiasjade minister. 26. oktoobrist 2009 kuni 21. juunini 2011 oli ta Portugali kaitseminister. 26. novembrist 2015 on ta Portugali välisminister.

Portugali poliitikud
Portugali välisministrid
Kaitseministrid
Sündinud 1956
Schladen-Werla

Schladen-Werla on vald Saksamaal Alam-Saksi liidumaal Wolfenbütteli kreisis. Valla pindala on 73,85 km². 31. detsembril 2017 elas seal 8803 inimest. Vald moodustati 1. novembril 2013, kui ühendati endise Schladeni ühisvalla vallad: Gielde, Hornburg, Schladen ja Werlaburgdorf.

Vald paikneb Harzi mäestiku põhjajalamil, venides piki Okeri jõge.

Schladen-Werla vald koosneb paikkondadest Beuchte, Gielde, Hornburg, Isingerode, Schladen, Wehre ja Werlaburgdorf. Halduskeskus on Schladen.

Transport 

Schladeni jaam on peatus Braunschweigi–Bad Harzburgi raudteeliinil, mis teenindab piirkondlikke ronge.

Vaata ka 

 Werla kuningapalee

Viited

Välislingid 

 Valla veebileht

Alam-Saksi vallad
Wolfenbütteli kreis
"Õnne 13" jagude loend

"Õnne 13" jagude sisukirjeldused põhinevad Eesti Rahvusringhäälingu arhiivis leiduvatel.

1. hooaeg

2. hooaeg

3. hooaeg

4. hooaeg

5. hooaeg

6. hooaeg

7. hooaeg

8. hooaeg

9. hooaeg

10. hooaeg

11. hooaeg

12. hooaeg

13. hooaeg

14. hooaeg

15. hooaeg

16. hooaeg

17. hooaeg

18. hooaeg

19. hooaeg

20. hooaeg

21. hooaeg

22. hooaeg

23. hooaeg

24. hooaeg

25. hooaeg

26. hooaeg

27. hooaeg

Viited

Telesarjade jaod
Peach Pit

Peach Pit on Kanadas Vancouveris tegutsev indie rock'i ansambel.

2016. aastal ilmus nende esimene lühialbum "Sweet F.A." 

Bänd koosneb laulja Neil Smithist, kitarrist Christopher Vanderkooyst, bassimängija Peter Wiltonist ja trummar Mikey Pascuzzist. Nende kuulajaskond asub peamiselt Ameerikas: Los Angelases, Chicagos ja Dallases. Bänd ise kirjeldab oma kui "näritud nätsu pop".
 
Nad on teinud Euroopas ühe turnee 2018. aasta alguses ning koguvad kiiresti populaarsust Ameerika põhjalääne osas.

Ajalugu

Bänd sai alguse keskkoolikaaslaste Neil Smithi ja Christopheri Vanderkooy muusikaprojektist. Hiljem ühinesid nendega ka trummar Mikey Pascuzzi ja bassist Peter Wilton. 2016. aasta juunis tulid nad välja oma esimese lühi albumiga "Sweet F.A." Aasta hiljem tuli välja nende täis pikk album "Being so normal"

Kui bändi populaarsus kasvas, said bändi liikmed Neil Smith ja Peter Wilton lahkuda oma seniselt põhitöölt Amazoni kullerina ning pühendusid täielikult bändile.

Väljaanded

Lühialbumid
 Sweet F.A.

Albumid
 Being So Normal
 Peach Pit on Audio Tree Live

Singlid
Did I Make You Cry on Christmas Day? (Well, You Deserved It!)

Suurimad hitid
 "Peachpit" – 15 miljonit kuulamist
 "Tommy's party" – 6 miljonit kuulamist
 "Alrighty Aphrodite" – 6 miljonit kuulamist

Välislingid
 https://open.spotify.com/artist/6fC2AcsQtd9h4BWELbbire/about (04.04.2019)
 https://en.everybodywiki.com/Peach_Pit_(band) (04.04.2019)
Krematoorium

Krematoorium ehk tuhastushoone on surnute põletamise (kremeerimise ehk tuhastamise) hoone.

Krematoorium on surnute (inimesed, loomad) põletusahi, samuti asutus, kus selline ahi asub. Lisaks ahjule on krematooriumides tavaliselt üks või mitu hüvastijätu saali, mis võivad olla nii ilmalikele kui ka religioossetele teremooniatele. Kremeerimisprotsess on surnukeha põletamine, mis on tingitud kõrgetele temperatuuridele (870–980 °C) sattunud gaasivooludest, mis juhitakse tuhastamisahjude kambrisse. Tänapäeva ahjude tõhusamaks töötlemiseks on tehtud mitmeid muudatusi (üks neist on suunata enamus leegist torsole, mis moodustab suurema osa kehast). Praegu kasutatakse ahjude kütusena vähem gaasi (looduslikku või propaani), harvemini elektrit. Kuni 1960ndateni kasutati eeskätt kivisütt või koksi. Tänapäevased ahjud on automatiseeritud ja neid juhitakse mikroprotsessorite abil, mis on varustatud nõutavate ohutusseadmetega (näiteks ahju tagurpidi uks lukustub, kuni saavutatakse normaalne töötemperatuur).

Viited
Triin Saag

Triin Saag (sündinud 1. aprillil 1983 Tartus) on Euroopa E-Kaubanduse Liidu (EMOTA) tegevjuht  Brüsselis Belgias.

Haridus 
Triin Saag on lõpetanud hõbemedaliga Tartu Miina Härma Gümnaasiumi (2001) ning õppinud Tartu Ülikooli füüsika- ja keemiateaduskonnas keskkonnatehnoloogiat (2001–2003). 

Bakalaureusekraadi (cum laude) sai rahvusvaheliste suhete ja diplomaatia erialal Genova Ülikoolist Itaaliast (2007). Tema bakalaureusetöö käsitles vähemusõiguste kaitset Eestis. Magistrikraadi (cum laude) sai rahvusvaheliste suhete ja diplomaatia alal Genova Ülikoolist Itaalias (2010) ning teise magistrikraad (with distinction) Euroopa Liidu õiguses King's College'ist Londonis (2016).

Aastatel 2005–2006 täiendas ta end Georgia Rotary programmi raames Ameerika Ühendriikides Georgia osariigis ning 2008–2009 Prantsusmaal Lyon III Jean Moulini Ülikoolis.

Saag valdab vabalt eesti, inglise, itaalia ja prantsuse keelt.

Töökäik 
Saag on olnud seotud tihedalt Euroopa Parlamendi liberaalide ja demokraatide fraktsiooniga, mida juhib Guy Verhofstadt.

2010. aastal alustas ta tööd praktikandina Siiri Oviiri ja seejärel Indrek Tarandi Euroopa Parlamendi liikme büroos.

2012. aastal sai temast Euroopa Liberaalide ja Demokraatide presidendi ja Euroopa Parlamendi liikme Graham Watsoni (Liberal Democrats) kabinetiülem.

2014–2018 jätkas ta tööd (Tšehhi Vabariigist valitud) Euroopa Parlamendi liikme Martina_Dlabajová (ANO 2011) kabinetiülemana. Sel perioodil töötas Saag enamasti tööhõive ja sotsiaalpoliitika valdkonnas ning osales mitme vastuolulise Euroopa Liidu seaduse vastuvõtmisel töötajate ja eraldi kaugsõidujuhtide lähetamise teemadel.

Poliitiline tegevus

Saag esindab liberaalset poliitilist maailmavaadet, uskudes Euroopa-sisese vabaturumajanduse ning isikuvabaduste ja individuaalsete õiguste edendamisse.

Ta astus erakonda Eesti 200 aprillis 2019 ning kandideeris 2019. aasta Euroopa Parlamendi valimistel Eesti 200 nimekirjas, kuid ei osutunud valituks.

Isiklikku 
Triin Saag ootab oma esimest last 2019. aasta juulis.

Viited

Eesti inimesed
Sündinud 1983
Toomas Kasearu

Toomas Kasearu (sündinud 4. augustil 1962 Pärnus) on Eesti sõudja, Margus Kasearu vend.  

Lõpetas 1980 autoremondilukksepana Pärnu 13. kutsekooli. 

Kuulunud Tööjõureservidesse, Dünamosse ja Kalevisse. 1989–93 Sõudeliidu juhatuse liige. Aastast 2005 OÜ Aldsam juhatuse liige.

Sõudmine
1977 hakkas käima Enn Laanessaare maadlustreeningutel, sõudmist harjutas algul Mati Villsaare, hiljem Matti Killingu juhendamisel.

Tulemused
190 cm, 93 kg.

Võitis NL-i MV-l 1988 roolijaga neljapaadil pronksi
mitteolümpiadistantside MV-l 1986 roolijata neljapaadil pronksi ja 1988 roolijaga kahepaadil hõbeda.
1980 NL-i noorte MV-l roolijaga kahepaadil hõbe. 
Tulnud 21 korda Eesti meistriks: 
1988 ja 1995 roolijata kahepaadil, 
1988 roolijaga kahepaadil, 
1986–88, 1990 ja 1995 roolijata neljapaadil, 
1983–85, 1987–88 ja 1990 roolijaga neljapaadil
1982, 1984–85, 1987–88
1990–91 kaheksapaadil. 
Meistersportlane (1985).

Viited

Sündinud 1962
Eesti sõudjad
Koidu Killing

Koidu Killing (sündinud 27. oktoobril 1991 Pärnus) on Eesti sõudja ja noortetreener.

Lõpetas 2010 Audru keskkooli ja 2013 kehalise kasvatuse ja spordi erialal TÜ KKT. Sporditeaduse magister (2015).

Sõudmine
Harrastanud kergejõustikku ja võrkpalli, aastast 2005 tegelnud Ulvi ja Roman Lutoškini juhendamisel sõudmisega. 
180 cm, 67 kg. 

Tegutsenud TÜ Akadeemilises Spordiklubis ja Pärnu Spordiseltsis Kalev noortetreenerina.

Tulemused
2009 noorte MM-il paarisaerulisel neljapaadil 16.
2010 U-23 MM-il paarisaerulisel kahepaadil 7. koha. 
Tulnud 14 korral Eesti meistriks: 
2011–12 roolijata neljapaadil, 
2010–14 paarisaerulisel neljapaadil
2007–12 ja 2015 kaheksapaadil.

Sangpommisport
Aastast 2007 tegelnud isa juhendamisel ka sangpommispordiga, tulnud 2010, 2012-2017 Eesti meistriks, võitnud 2018 MM-il ning 2013 EM-il täiskasvanute ja U-23 arvestuses kulla. 
Sõudeliidu parim noorsõudja 2009.

Isa Valdi K. (17. XI 1957) on 9-kordne Eesti meister sangpommispordis.

Viited

Eesti sõudjad
Sündinud 1991
Ants Kiviselg

Ants Kiviselg (sündinud 13. juulil 1955 Pärnus), on eesti spordiarst. 

Ta lõpetas aastal 1973 Kilingi-Nõmme Keskkooli ja 1979 Tartu Riikliku Ülikooli arstiteaduskonna. 

Töötanud 1979–1980 Dünamo ujumiskooli arstina.
1980–1990 Dünamo meditsiiniteenistuse ülemana.
1990–1996 spordimeditsiinikeskuse Dünamix peaarsti ja juhatajana.
1984–2001 oli Eesti sõudekoondise arst. Olnud ka Jüri Jaansoni arst ja nõuandja. Abistas koondist arstina 1992 Barcelona ja 1994 Lillehammeri OM-il ning 1996 oli Atlanta OM-il koondise peaarsti asetäitja.
1992–2009 Sõudeliidu ja 2011–2003 EASL-i juhatuse liige.
1993 Eesti Noorte Kommertskoja president.
1993-1995 Piirivalveameti meditsiiniteenistuse ülem, Piirivalveameti majandusosakonna ülem.
1995-1997 Piirivalveameti üldosakonna ülem.
1997-2000 jaanuarist Piriivalveameti personaliosakonna ülem.
2000-2001 Kaitseväe Ühendatud Õppeasutuste ülem.
2001–2006 Kaitsejõudude Peastaabi personaliosakonna ülem.
2006-2010 NATO Euroopa Liitlasvägede Peakorteri (SHAPE).
2010- Peastaabi ülema asetäitja.

Tunnustused
Sõudeliidu aasta aktivist 1994–1995. 
Kotkaristi kuldrist (2000)
Kotkaristi III klassi teenetemärk (2006)
Rahvusvahelise Sõjaväespordiliidu ohvitseriklassi orden (2007)

Viited

Eesti sõudjad
Eesti arstid
Tartu Ülikooli arstiteaduskonna vilistlased
Kotkaristi kuldristi kavalerid
Kotkaristi III klassi teenetemärgi kavalerid
Sündinud 1955
Riina Viiding

Riina Viiding (aastani 1972 Riina Kiisk; sündinud 1. veebruaril 1948 Kohtla-Nõmmel) on eesti teatritegelane.

Elukäik
Ta õppis Tallinna Laste Muusikakoolis Veera Lensini juures klaverit, lõpetas 1966 Tallinna 46. Keskkooli ja 1973 Tartu Riikliku Ülikooli eesti filoloogia eriala.

Ta on töötanud lühemat aega Eesti Televisioonis režissööri abina. Alates 1981 on ta töötanud Eesti NSV Teatriühingus, algul konsultant, aastast 1996 Eesti Teatriliidu juhataja (hiljem tegevjuht, vastutav sekretär), kauaaegne Eesti Teatriliidu esindaja Teenistujate Ametiliitude Keskorganisatsioonis TALO, aastast 2005 TALO juhatuse aseesimees.

Juhtinud Eesti Teatriliidu kirjastustegevust, korraldanud teoste väljaandmist (entsüklopeediad, aastaraamatud, sariväljaanded teatrikoolidest, teatrite juubeliväljaanded, teatriinimeste monograafiad, õpikud, teatriajaloolised ja -teoreetilised väljaanded), sh koostöös Eesti Muusika- ja Teatriakadeemia lavakunstikooliga. Koostanud koos Elo Viidinguga viiest CD-st koosneva kogumiku „Juhan Viiding” (ARM Music, 2004).

Isiklikku
Tema isa oli Kaljo Kiisk, ema kontsertmeister Sinaida Kiisk (snd Ivanova). Ta oli abielus Juhan Viidinguga, nende tütar on Elo Viiding (Vee).

Tunnustus
2005 Eesti Punase Risti IV klassi teenetemärk
2011 Priit Põldroosi nimeline auhind

Viited

Kirjandus
Rein Oja, Riina Viiding. Eesti Teatriliit 60. Intervjueerinud Rait Avestik. – Sirp, 2. detsember 2005
Riina Viiding. Pealelend. Intervjueerinud Tambet Kaugema. – Sirp, 23. veebruar 2012

Eesti teatritegelased
Tartu Ülikooli ajaloo-keeleteaduskonna vilistlased
Eesti Punase Risti IV klassi teenetemärgi kavalerid
Sündinud 1948
Mihkel Klementsov

Mihkel Klementsov (sündinud 29. novembril 1963 Haapsalus) on Eesti sõudja, treener ja sporditegelane. 

Lõpetas 1981 Pärnu 1. keskkooli ja 1985 sõudmise erialal TRÜ KKT. Hakkas sportima Audru koolis õpetaja Harry Lille suunamisel, 1975 jätkas treeninguid Pärnu Dünamo sõudebaasis Peeter Sonntaki ja Jüri Kuruli juhendamisel.

Aastast 1989 Sõudeliidu juhatuse liige ja asepresident. Töötanud 2001–08 AS-is Estover osakonnajuhatajana, a-st 1997 olnud OÜ Penteer juhatuse liige. Ettevõtja. 

Avaldanud artikleid Spordilehes ja Eesti Sõudjas.

Tulemused
184 cm, 86 kg. 
Võitis 1983 NL-i juunioride mv-tel roolijaga kahepaadil pronksi. 
Tulnud 4 korral Eesti meistriks: 
1988 roolijaga ja roolijata neljapaadil
1987–88 kaheksapaadil
Meistersportlane (1983)

Treenerina
Tegutsenud sõudekohtunikuna (1998 rahvuskat litsents). 
Olnud alates 1986 Tartu ja Tallinna Kalevis ning Tallinna Sõudeklubis treener (7. kutsetase, 2009), 1988–90 Tööjõureservide Spordikombinaadi asedirektor ja 1991–98 Sõudeliidu peatreener. 
Õpilasi: Jüri Jaanson, Priit Tasane, Roman Lutoškin, Andrei Šilin, Janek Sirel, Kristo Kross, Juhan Gorelov.

Tunnustused
Sõudeliidu parim treener 1995 ja 1997 
Aasta kohtunik 2001, 2002 ja 2006.

Isiklikku
Poeg Martin K. (29. VII 1985) on tulnud Flora meeskonnas jalgpallis Eesti noortemeistriks ja kuulunud Eesti noortekoondisse.
Poeg Margus K. (11. IX 1989) on tulnud Tiit Soku korvpallikooli meeskonnas Eesti noortemeistriks ja osalenud 2007 Eesti noortekoondises EM-il.

Viited

B: Eesti sõudespordi ajalugu. [Koostanud H-H. Artma] Tln, 2001, lk 379–381.

Eesti sõudjad
Eesti sõudetreenerid
Eesti sporditegelased
Eesti sõudekohtunikud
Sündinud 1963
Jaarek Konsa

Jaarek Konsa (sündinud 9. veebruar 1988 Tallinnas) on Eesti sõudekohtunik. 

Lõpetas 2007 Tallinna Tehnikagümnaasiumi, 2010 õigusteenistuse erialal Tallinna Majanduskooli ja 2013 sisejulgeoleku magistrina Sisekaitseakadeemia. 

Sõudmisega hakkas tegelema 2001 Tallinna Sõudeklubis Janek Sireli käe all, 2006–2008 treenis Igor Prosvirnini juhendamisel. Aastast 2012 tegutsenud sõudekohtunikuna (rahvuskat 2013, rhv kat 2016). Aastast 2013 Eesti Sõudeliidu kohtunike komisjoni liige. 
Tulnud Eesti noortemeistriks
2006 Eesti täiskasvanute mv-tel paarisaerulisel neljapaadil hõbeda. 

2008–11 tegutsenud Tallinna Sõudeklubis vabatahtliku treenerina. 
Õpilasi: Jüri-Mikk Udam.

Tunnustused 
Sõudeliidu aasta kohtunik 2014 ja 2017.

Viited 

Eesti sõudjad
Eesti sõudetreenerid
Eesti sõudekohtunikud
Tallinna Majanduskooli vilistlased
Sündinud 1988
Grzegorz Kozłowski

Grzegorz Kozłowski (sündinud 31. märts 1974 Varssavis) on Poola diplomaat. Alates 14. veebruarist 2018 on ta Poola suursaadik Eestis. 

Ta lõpetas Białystoki ülikooli õigusteaduskonna ning rahanduse ja panganduse õppesuuna SGH kommertskõrgkoolis (Szkoła Główna Handlowa). 2007. a. sai ta samast kõrgkoolist majandusteaduste doktori kraadi.

Tööd haldussüsteemis alustas 1997. a. Rahandusministeeriumi riikliku julgeolekusüsteemi rahastamise osakonnas, kus ta tegeles muuhulgas Poola liikmelisuse kulutuste analüüsiga Põhja-Atlandi lepingu organisatsioonis (NATOs). Alates 1999. aastast töötas Välisministeeriumis: esmalt Euroopa julgeoleku poliitika osakonnas ning järgnevalt (sama aasta augustist kuni 2004. a.-ni) PV alalises esinduses NATO juures. Aastatel 2004-2008 oli ta julgeolekupoliitika osakonna töötaja, lülitudes muuhulgas Poola ja USA läbirääkimistesse, mis käsitlesid raketikaitsekilbi süsteemi osade paigutamist PV territooriumile. 2008. a. sai ta PV Washingtoni Suursaatkonna majandusosakonna juhatajaks, kelle ülesannete hulka kuulus muuhulgas tegevus energiakoostöö tugevdamise nimel USA ja PV vahel mittekonventsionaalsete gaasivarude kasutuselevõtu tingimustes ning PV majanduse promotsioon. Pärast kodumaale naasmist töötas ta 2012. a. majanduskoostöö osakonna asedirektori ametikohal ning järgnevalt on alates 2013. a. maist olnud Ameerika osakonna direktor, neid ametikohuseid täitis ta kuni 2018. a. jaanuarikuuni.

Grzegorz Kozłowski sai Poola Vabariigi erakorraliseks ja täievoliliseks suursaadikuks Eesti Vabariigis 14. veebruaril 2018.

Viited 

Poola suursaadikud
Poola suursaadikud Eestis
Sündinud 1974
Radomõšl

Radomõšl (ukraina keeles Радомишль) on linn Ukrainas Žõtomõri oblastis, Radomõšli rajooni keskus. Linn asub Teterivi jõe ääres.

Ürikutes on asulat esimest korda mainitud 1150. aastal. Alates 1362. aastast oli Leedu Suurvürstiriigi koosseisus. 1569. aastal läks asula Lublini uniooni tagajärjel Rzeczpospolita võimu alla. Teise Poola jagamise tagajärjel läks Radomõšl 1793. aastal Venemaa Keisririigi koosseisu, linnaõigused sai 1795. aastal. 1946. aastal sai linn Radomõsli asemel uueks nimeks Radomõšl.

2001. aasta rahvaloenduse andmetel oli Radomõšli elanikest ukrainlasi 94,16%, venelasi 4,55%, poolakaid 0,69%, valgevenelasi 0,19%, sakslasi 0,13% ja juute 0,07%.

Galerii

Viited

Ukraina linnad
Žõtomõri oblast